निर्माण सञ्चार, काठमाडौँ | राजधानीका सडकमा ठाउँठाउँमा भएका खाल्डाबारे विभिन्न संचार माध्यमबाट समाचार सार्वजनिक भएपछि सरकारले जिम्मेवारी पूरा नगर्ने सम्बन्धित कार्यालयका प्रमुखहरूलाई मन्त्रिपरिषद् कार्यालयमा हाजिर हुन निर्देशन जारी गरेको छ ।
सडकमै रहेको खाल्डोमा परेर कीर्तिपुरमा साइकलयात्री श्यामसुन्दर श्रेष्ठको मृत्यु हुँदासमेत केही दिनसम्म वास्ता नगरेको सरकारले विभिन्न मिडियाले फरक–फरक शिर्षकमा सडकका खाल्डाबारे समाचार सम्प्रेषण गरेपछि सम्बन्धित कार्यालयका प्रमुखलाई बैठकमा बोलाएको हो ।
सचिव अधिकारीका अनुसार सडकका खाल्डा पुर्न तथा लत्रिएका तारहरू हटाउन प्रधानमन्त्रीबाट सम्बन्धित मन्त्रालयका मन्त्री र सचिवलाई निर्देशन भएको तथा प्रधानमन्त्रीको कार्यालयबाट पटक–पटक ताकेता हुँदासमेत प्रभावकारी काम हुन नसकेकाले छलफलका लागि बोलाइएको हो ।
‘प्रधानमन्त्रीको निर्देशनअनुसार सडक सुधारमा कति काम भए भनेर पटक–पटक ताकेता गरिरहेका छौँ,’ प्रधानमन्त्री तथा मन्त्रिपरिषद् कार्यालयका प्रवक्ता विनोद कुँवरले भने, ‘२८ असार, १५ साउन र त्यसपछि पनि सम्बन्धित मन्त्रालयलाई पटक–पटक ताकेता हुँदै आएको छ । तर पनि खाल्डा जस्ता को त्यस्तै अवस्थामा रहेको हुँदा प्रधानमन्त्री कार्यालयको ध्यानाकर्षण भएको छ ।’
बहस– संघीयतामा सार्वजनिक खरिद अनुगमन कार्यालय : संरचना र भूमिका– अबको निर्माण कार्य सहभागिता, अवसर र चुनौती
‘पूर्वाधार विकास र निर्माणमा जुनै तन्त्र आएपनि काम लागेन, म त भन्छु सिस्टमले कामै गरेन’— जयराम लामिछाने
निर्माण जगत्को पहिलो मिडिया हो निर्माण सञ्चार । चार वर्ष अघिदेखि नै प्रकाशन हुँदै आएको ‘निर्माण बिम्ब’ राष्ट्रिय मासिकले पत्रिकाको माध्यमले— सुरक्षित घर, वैज्ञानिक सहरीकण, मानवमैत्री विकास – निर्माण र निर्माण सामग्रीबारे जनचेतना जागृत गर्ने गथ्र्याे । ०७२ वैशाखमा नयाँ वर्षसँगै गएको भूकम्पले हाम्रा मुद्दाहरु स्थापित गर्ने प्राइम टाइम फोकस गरिदियो । अब हामी ‘डिजास्टर कन्सस्नेस’ पनि आजको आवश्यकता हो भन्ने निष्कर्षमा छौं । यसका लागि मिडियाको माध्यमले घरदैलो गर्दै प्रकोप चेतनाबारे सञ्चार कर्म गर्दै आइरहेका छौं । र, पछिल्लो चरणमा भूकम्पपछि प्रकोप चेतनाबारे अभियान नै आरम्भ गरी घरदैलो, पाखापखेरा, सहरबजार, बस्तीबाडदेखि नीतिनिर्माताका टेबलसम्म पुग्दै सबैको मगजको दैलो घच्घच्याउने गर्दै छौं हामी । हाम्रो फरकपन नै यही हो ।
त्यसैले भन्छौं— आउँ निर्माण चेतना विस्तार तथा प्रकोप चेतनाको अभियानमा हातेमालो गरौं, मावनमैत्री घर/आवास, सहर–गाउँबस्ती एवं मानवमैत्री सिंगो वातावरण (इकोलोजी फर एक्जिस्टेन्स) निर्माणमा हामी सरिक होऔं । व्यक्तिको व्यक्तित्वदेखि समग्र राष्ट्र निर्माणको बृहत्तर अभियानको एक शब्द मात्र हो निर्माण । बाँकी त गर्नु नै छ । यही अभियानको आधिकारिक पोर्टल हो निर्माण सञ्चार ।
निर्माण सञ्चार अनलाइन पोर्टल साथै निर्माण बिम्ब राष्ट्रिय मासिकमा विज्ञापन/शुभकामना दिएर तपाई आफ्नो व्यवसाय प्रोमोट गर्न सक्नु हुने छ ।